Engelbert Dollfuss

Engelbert Dollfuss (Texingtal, Austria Beherea, 1892ko urriaren 4a - Viena, 1934ko uztailaren 25a) austriar politikaria izan zen. Austriako kantzelera izan zen 1932–1934 bitartean.

Bizitza 
Nekazari-famili bateko semea zen, eta zuzenbide-ikasketak egin zituen. Alpeetako armadan borrokatu eta gero, Austria Behereko nekazarien federazioko idazkari nagusi izendatu zuten. Nekazaritza ministro 1931-1932 urte-bitartean, kantzelari izendatu zuten 1932. urtean. Gobernu kristau autoritarioan oinarriturik, Austriako estatuaren goitik beherako berrikuntza egiteari ekin zion, Italiako faxisten ereduari jarraituz.

1933an, parlamentua indarrik gabe utzi eta nazismoaren aurka (Alderdi Nazionalsozialista legez kanpo uztea, 1933), eta sozialisten aurka jardun zuen (Vienako langileen aurkako zapalkuntza, 1934), eta gisa horretan Austria gerra zibilaren atarian utzi zuen. Ondoren, faxismoan eta aita santuen entzikliketan oinarrituriko konstituzioa aldarrikatu zuen. 1934. urteko uztailean hil zuten naziek.

Erreferentziak

Kanpo estekak 

Austria Behereko jendea
Austriako politikariak
Austriako katolikoak
Lehen Mundu Gerrako militarrak
Eraildako lehen ministroak